। । करह चर्चा। ।
 हमरे चर्चा।
 हमरे चर्चा।
 हमरे चर्चा ताल मे, चौताल मे, झपताल मे।
 जोगीलाल,
वाह रे हम।
 चर्चा की तं खसलनि माथ परहक पाग।
 नै सूझै छलियनि हम सब, सुझा पडलनि।
 जोगीलाल,
हौ बूडि,
हम जं मरलियह तं तहूं मरबह।
 करह चर्चा।
 । । कने हमरो लाज करू दोस। ।
 दहो-बहो नोर,
जे आगू थोडे दिन फेर नहि कानथि।
 कते दिन भ' गेल जे आफियत सं बैसी कने अलसाएल,
आ बिचारी जे हम सुखी छी कि सुखी नै छी।
 आ, गाय-जकां पाजु करी,
--एना जं भेल ई करब,
--ओना जं भेल तं ओ करब।
 हमरा ततबो पलखति नहि।
 आ,
अहां एम्हर महराज,
--भुलना-राज मे खूब भुलल भुलक्कड भुलान,
--झुलना-राज मे झुलैत रहथु झूला निक-निक विद्वान।
 आखिर की कहए चाहै छी अहां दोस?
 तें हम छोडि दी अपन काज?
 की अहां से कहै छी?
 हे, कने हमरो लाज करू दोस,
हमरो।
 मानि लिय' छोडिये जं हम दी अपन काज,
तं जा क' मलिकिनी के नोर नै पोछबनि ग' यौ,
जे फलनमा आ चिलनमा के छिद्र मे पैसब।
 कने हमरो लाज करू दोस। 